Document ID: 32002R0933

Uredba Komisije (ES) št. 933/2002
z dne 31. maja 2002
o odpiranju in upravljanju tarifnih kvot za nekatere kmetijske proizvode s poreklom iz Švice in razveljavitvi Uredbe (ES) št. 851/95
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Sklepa Sveta in Komisije 2002/ 309/ES, Euratom glede Sporazuma o znanstvenem in tehnološkem sodelovanju z dne 4. aprila 2002 o sklenitvi sedmih sporazumov s Švicarsko konfederacijo [1], in zlasti Sporazuma o trgovini s kmetijskimi proizvodi [2], v nadaljnjem besedilu "sporazum", in zlasti člena 2 sporazuma,
ob upoštevanju naslednjega:
(1) Potrebno je odpreti in določiti pravila za upravljanje tarifnih kvot, določenih v Prilogi 2 sporazuma.
(2) Te tarifne kvote bi morali upravljati organi Skupnosti in države članice v skladu s sistemom upravljanja tarifnih kvot, določenim v členih 308a, 308b in 308c Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti [3], nazadnje spremenjene z Uredbo Sveta (ES) št. 444/2002 [4].
(3) Da bi bili upravičeni do koriščenja teh tarifnih kvot, morajo biti proizvodi s poreklom iz Švice v skladu s pravili iz člena 4 sporazuma.
(4) S tarifno kvoto za namizne češnje s tarifno oznako KN 08092095 se nadomesti tarifna kvota za isti proizvod z zaporedno št. 09.0901, ki je določena z Uredbo Sveta (ES) št. 851/95 [5]. Ta uredba bo s tem postala nepotrebna in jo je treba razveljaviti z datumom začetka veljavnosti sporazuma.
(5) Ukrepi, predvideni s to uredbo, so v skladu z mnenjem Odbora za carinski zakonik -
SPREJEL NASLEDNJO UREDBO:
Člen 1
1. Ob upoštevanju odstavka 2 se tarifne kvote za proizvode s poreklom iz Švice, naštete v prilogi k tej uredbi, odprejo letno, od 1. januarja do 31. decembra, in po carinskih stopnjah, navedenih v tej prilogi.
2. V letu 2002 se tarifne kvote odprejo od 1. junija do 31. decembra. Letni obseg se zmanjša sorazmerno s številom mesecev, za katere so tarifne kvote odprte. Tako izračunana decimalna števila se zaokrožijo navzgor na naslednjo polno tono.
Člen 2
S tarifnimi kvotami iz člena 1 upravlja Komisija v skladu s členi 308a, 308b in 308c Uredbe (EGS) št. 2454/93.
Člen 3
Uredba (ES) št. 851/95 se razveljavi s 1. junijem 2002.
Člen 4
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 31. maja 2002

Labels: 3
18
6